

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 24.martā Nr.**137**  (prot.Nr.**6**, **31**.§)

**Par zemesgabalu pieņemšanu dāvinājumā**

Pamatojoties uz likuma “Par pašvaldībām” 15.panta pirmās daļas 2. un 10.punktu, 21.panta pirmās daļas 17.punktu, saskaņā ar Civillikuma 1928.pantu un ievērojot likuma „Par interešu konflikta novēršanu valsts un amatpersonu darbībā” 14.panta otro daļu, kas paredz institūcijas tiesības pieņemt ziedojumu publiskām vajadzībām, ja ziedojums neietekmē lēmuma pieņemšanu attiecībā uz ziedotāju, ievērojot to, ka ar Daugavpils pilsētas domes 2013.gada 14.februāra lēmumu Nr.64 apstiprināts detālplānojums “Ielu izveide Ziemeļu industriālajā zonā Daugavpilī”, ievērojot Daugavpils pilsētas domes 2012.gada 13.decembra lēmumu Nr.559 „Par nodomu līgumu noslēgšanu”, nodrošinot projekta “Daugavpils pilsētas Ziemeļu rūpniecības zonas infrastruktūras attīstība” realizāciju, izbūvējot jaunas pilsētas ielas, sekmējot saimniecisko darbību un mazinot bezdarbu, ņemot vērā, ka uz SIA “VEIKSME VR”, reģistrācijas Nr.41503032511, juridiskā adrese: Višķu iela 21Ž, Daugavpils, SIA “AXON CABLE”, reģistrācijas Nr.41503025401, juridiskā adrese: Višķu iela 21C, Daugavpils, piederošo zemesgabalu daļām saskaņā ar detālplānojumu plānots izbūvēt ielas, ievērojot ar zemesgabalu īpašniekiem noslēgtos nodomu līgumus, atklāti balsojot: PAR – 11 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, V.Pučka, D.Rodionovs, A.Samarins, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Pieņemt bez atlīdzības Daugavpils pilsētas pašvaldības īpašumā sabiedriskajām vajadzībām - ielu izbūvei:

1.1. no SIA “VEIKSME VR”, reģistrācijas Nr.41503032511, juridiskā adrese: Višķu iela 21Ž, Daugavpils, nekustamo īpašumu, kas sastāv no zemes vienības, ar kadastra apzīmējumu 0500 007 0093 460 m2 platībā, nekustamo īpašumu, kas sastāv no zemes vienības, ar kadastra apzīmējumu 0500 007 0094 200 m2 platībā;

1.2. no SIA “AXON CABLE”, reģistrācijas Nr.41503025401, juridiskā adrese: Višķu iela 21C, Daugavpils, nekustamo īpašumu, kas sastāv no zemes vienības ar kadastra apzīmējumu 0500 007 0100, 1200 m2 platībā (skat. pielikumā), noslēdzot ar zemesgabalu īpašniekiem dāvinājuma līgumus.

2. Pilnvarot Daugavpils pilsētas domes priekšsēdētāju parakstīt dāvinājuma līgumus.

3. Dāvinājuma rezultātā īpašuma tiesības iegūst Daugavpils pilsētas pašvaldība un lēmuma 1.punktā nekustamie īpašumi izmantojami pilsētas ielu izbūvei.

4. Noteikt, ka visus izdevumus par zemes gabalu daļas atdalīšanu, dāvinājuma līgumu sastādīšanu, nostiprinājuma lūgumu noformēšanu, kā arī nodevu un izdevumus par dāvinājuma līguma ierakstīšanu zemesgrāmatā apmaksā Daugavpils pilsētas pašvaldība.

5. Lēmuma izpildi kontrolē Daugavpils pilsētas Īpašuma pārvaldīšanas departaments.

Domes priekšsēdētāja 1.vietnieks *(personiskais paraksts)* J.Dukšinskis